龚滩赋凤凰之麓，乌江之滨。水灵山英，育我先民。即山造屋，起高楼于绝壁；因水求利，开家园于莽榛。建制远溯蜀汉，繁华初现明清。财货汇聚，远近呼为
“
钱龚滩
”
；山川形胜，时人拟作
“
小重庆
”
。千商往来，熙熙攘攘；百舸上下，纭纭纷纷。诚酉西之锁钥，川东之重镇。无奈河东河西，气运常转；所幸江南江北，遗迹尚存。古栈道留纤夫脚印，石板街刻脚子杵痕。黄桷树老，孽生千年精怪；夏家院深，埋没几多美人？鸳鸯楼含不尽之思，织女楼有难说之情。拍岸惊涛，孙竹雅绝壁题字；唐街宋市，吴冠中小巷倾心。
气接二酉，邑饶书香；地近桃源，民多隐逸。罗子南精研音韵，抱绝学于乡间；文祖云穷治刀笔，活古镇于腕下。袁公心追岐黄，妙手仁心；侯公手摩颜柳，银钩铁画。颜子陋巷独居，岂有求于饮食？诸葛南阳躬耕，原无意于闻达。追往事，最难及前辈风雅；忆童年，还记取寻常人家。蔡九姑能编谜语，崔老师爱讲三国。罗二娃昨日江心钓鱼，可惜线断；李大哥去年夜路逢鬼，侥幸跑脱。身惊老大，悲流光之易过；梦回故里，觉往事之如昨。
去岁返乡，十日小住。聊舍牵肠之事，重登吊脚之楼。探古镇于新址，访旧友于新城。但见草木楼台，依稀当年之景；日月山川，不减往日之色。更兼水运复兴，重